Teoriat ja Huhut

Tämä sivu sisältää *paljon* spekulaatiota. Muista se lukiessasi sivua.

Lisäämme sivulle parhaan mahdollisen tiedon, kunhan parempia todisteita on saatavilla.

Kiitos!

*Five Nights at Freddy'sin* tarina on todella hämärä, ja koska sillä on niin kamalan paljon aktiivisia faneja, ei sadoilta teorioilta pelin taustasta voida välttyä. Teorioiden lisäksi on myös huhuja, jotka ovat ennemmin tai myöhemmin todistuneet vääriksi. Tältä sivulta voit lukea molemmista.

Ainoastaan ylläpitäjät voivat muokata tätä sivua, joten jos haluat tänne jonkin lisäyksen, pyydä sitä joko tämän sivun kommenteissa, foorumilla tai blogisivullasi tässä wikissä. Anna teoriallesi mahdollisimman hyvät todisteet ennen sen julkaisemista. Mikäli ehdotuksesi on riittävän vakuuttava, teoriasi/huhusi lisätään tänne. **Älä luo teoriallesi uutta sivua, vaan kerro se mahdollisimman tarkasti foorumilla, blogisivullasi tai tämän sivun kommentit -osiossa;** muuten vain aiheutat ylläpidolle vaivaa ja sinä todennäköisesti saat porttikiellon. ***Sinua on varoitettu.***

## Teoriat

Nämä ovat fanien luomia teorioita, joilla yritetään selittää pelin outoja yksityiskohtia. Yhtäkään näistä teorioista ei olla vielä vahvistettu todeksi eikä niitä pitäisi hyväksyä kaanoniin ellei Scott Cawthon itse vahvista niitä todeksi.

### Phone Guyn kuolema

Yksi kuumimmista keskusteluaiheista fanien keskuudessa on ollut Phone Guyn merkillinen kuolema. Neljännessä yössä saat Phone Guylta puhelun kuten yleensäkin. Hän sanoo "ettei tule enää olemaan paikalla äänittääkseen enempää viestejä tämän yön jälkeen". Taustalla voi kuulla hakkaamisen ääntä Phone Guyn ovelta. Puhelun lopulla voi kuulla Toreador March-kappaleen jonka jälkeen kuuluu outo vaikerrus ja puhelu päättyy.
#### *- Faktat*

* On selvää, että animatronic tappoi Phone Guyn koska juuri ennen puhelun päättymistä kuuluu animatronicin tyypillinen hyökkäysääni.
* Freddy liittyi Phone Guyn kuolemaan jollain tavoin, sillä Toreador March- kappale kuului puhelussa, eikä yksikään muu animatronic koko pelisarjassa soita Toreador Marchia. Ei voida kuitenkaan väittää, että Freddy tappoi Phone Guyn.
* Puhelun lopulla kuuluu samaa vaikerrusta, joka kuuluu kun Bonnie tai Chica on toimistossa. Jompi kumpi niistä liittyy varmasti Phone Guyn murhaan.

#### *- Kuka tappoi hänet?*

Itse puhelu paljastaa hyvin vähän Phone Guyn kuolemasta. Kaksi suosituinta vaihtoehtoa ovat Freddy ja Foxy. Kuitenkin, vaikerrusääni, joka kuului juuri ennen hyökkäystä viittaa siihen, että Bonnie tai Chica olisi syyllinen. Monet fanit ovat lähes varmoja siitä, että tappaja oli Foxy, koska ovelta kuului hakkaamista ja Foxy on ainoa animatronic, joka hakkaa pelaajan ovea. Mutta koska Freddyn Toreador March kuuluu juuri ennen Phone Guyn kuolemaa, monet fanit epäilevät heti Freddyä.
Phone Guy käytti mitä luultavimmin samoja mekaanikkoja kuin pelaaja. Sen vuoksi seuraavien asioiden on täytynyt tapahtua:
1. Phone Guyn täytyi pitää vasenta ovea kiinni. Paukutusääni todistaa Foxyn olleen oven takana.
2. Freddy liittyi tapaukseen jollain tavoin. Hänen Toreador March-kappaleensa soi puhelun aikana. Freddy soittaa kyseistä kappaletta ainoastaan keittiössä tai kun virta loppuu.
3. Chica tai Bonnie on ollut huoneessa, joka tarkoittaa että jommankumman oven on täytynyt olla auki. Se ei ole voinut olla Bonnie; Bonnie ei ikinä ole käytävässä samaan aikaan Foxyn kanssa.

Näistä päätellen Phone Guy on kuollut tavallisia pelimekaanikkoja käyttäen. Siksi useimmat fanit uskovat, että seuraavista joku on varmasti tapahtunut.
1. Freddy livahti huoneeseen samalla kun Phone Guy katseli monitoreja ja tappoi tämän. Vaikka tämä toimisi helposti teoriassa, sen kanssa on melkoisesti puutteita. Ensinnäkin, Phone Guy oli huomannut Freddyn kappaleen. Freddy ei koskaan soita kappaletta ellei ole keittiössä tai virta on loppunut. Virta ei ole voinut loppua, sillä muuten puhelu olisi päättynyt paljon aiemmin. Silloin ainoa tapa, jolloin Freddy olisi voinut soittaa kappaleensa ja pian tappaa Phone Guyn, olisi, että hän soitti kappaletta keittiössä ja äkkiä teleporttasi toimistoon ja tappoi Phone Guyn. Kuitenkin, kappale oli riittävän kovaääninen kuuluakseen puhelussa, joten Freddy ei ole voinut olla kaukana toimistosta.
2. Virta loppui ja Freddy tappoi Phone Guyn. Se ei kuitenkaan vaikuta loogiselta, sillä puhelu jatkui yhä kappaleen loputtua. Lisäksi ei myöskään kuulu ääntä, joka yleensä kuuluu aina virran loppuessa.
3. Foxy tappoi Phone Guyn. Jotta tämä voisi tapahtua, Phone Guyn on täytynyt avata vasen ovi ja Foxy olisi lähtenyt ja pian tullut takaisin ja tappanut Phone Guyn. Tämä kuitenkin voisi tapahtua vain, jos Foxyn A.I. on todella korkealla, joka on mahdollista vain seitsemännesä yössä.
4. Chica livahti huoneeseen ja tappoi Phone Guyn. On mahdollista, että Phone Guy sulki oven Foxyn vuoksi ja katsoi keittiön valvontakameraa Freddyn ollessa keittiössä, jolloin tämän Toreador March kuuluisi. Chica on voinut päästä huoneeseen ja tehnyt vaikerointiääntään. Phone Guy huomasi tämän ja laski monitorin heti paikalla, jolloin Chica tappoi hänet.

### Foxy Aiheutti Bite of '87:n

Vuonna, joka päättyi lukuun 87 (sen oletetaan olleen vuosi 1987), tapahtui eräs ikävä tapaturma, jossa joku Freddy Fazbear's Pizzan maskoteista puri ihmistä päähän sillä seurauksella, että tämä oli menettänyt otsalohkonsa. Vaikka tapausta ei selitetä kunnollisesti, useimmat olettavat Foxyn aiheuttaneen sen, koska Foxy on poistettu käytöstä ja Pirate Cove on suljettu. Tämän teorian mukaan tapaturman jälkeen Pirate Cove suljettiin uusien tapaturmien välttämiseksi. Muina todisteina pidetään sitä, että Foxyn leuat ja hampaat ovat vahingoittuneet.
### Missä Phone Guyn ruumis on?

On paljon keskustelua siitä, mitä Phone Guyn ruumille tapahtui sen jälkeen kun hän kuoli. Vaikka on mahdollista, että hänen ruumistaan ei ole missään päin pizzeriaa enää, on kaksi johtavaa teoriaa sille, missä se voisi nyt olla.
#### Chican puku

> Tähän mennessä suosituin teoria on, että Phone Guy tungettiin Chican pukuun sen jälkeen, kun hänen kimppuunsa hyökättiin. Syy tälle teorialle on se, että silloin kun Chica avaa suunsa, voi sillä nähdä toisen rivin hampaita. Chican toisen hammasrivin hampaat kuitenkin näyttävät epärealistisilta, ja Chican sisällä on jo tukiranka; siinä ei olisi mitään järkeä, miksi animatronicit olisivat tunkeneet Phone Guyn ruumiin Chican sisälle.
>
>

> Toinen syy sille, miksi ihmiset luulevat Phone Guyn ruumiin olevan Chican puvun sisällä on se, että Chica päästää karheaa, ihmismäistä vaikerointia ollessaan toimistossa. Kuitenkin, Bonnie päästää tismalleen samoja ääniä ja nämä äänet voi kuulla jo ensimmäisessä yössä jommankumman ollessa toimistossa. Toinen looginen syy tälle karhealle äänelle on se, että animatronicien äänihuulissa (koska ne ovat laulavia animatroniceja, niillä on luultavasti sellaiset) on toimintahäiriö ja ne tarvitsevat korjausta yli 20 vuoden laulamisen ilman minkäänlaista huoltoa jälkeen.
>
>

#### Golden Freddyn puku

> Toinen suosittu teoria on, että Phone Guyn ruumis olisi tungettu Golden Freddyn puvun sisälle. Tämä vaikuttaa uskottavalta, sillä sen ollessa toimistossa se istuu kokoon lysähtäneessä asennossa kuin ruumis, joka on yritetty laittaa istumisasentoon. Lisäksi Golden Freddyllä ei ole tukirankaa, joten Phone Guyn ruumis olisi sopinut sinne oikein hyvin.
>
>

### Foxy on pelaajan puolella

> **Seuraavalla teorialla ei ole kunnollisia todisteita.** Yleinen teoria on, että Foxy olisi pelaajan puolella. Teorian mukaan hän juoksee Pirate Covesta toimistoon tarkistaakseen, onko pelaaja kunnossa. Kuitenkin, hänen huutonsa aiheuttaa Mike Schmidtille sydänkohtauksen, joka tappaa hänet. Tämä on todella epäuskottavaa, sillä Mike tungetaan silti Freddy Fazbear-pukuun yhtä rajusti kuin jos mikä tahansa muu animatronic nappaisi hänet. Tämän teorian syy on mitä luultavimmin se, että Foxyn fanit yrittävät saada sen vaikuttavan paremmalta hahmolta.
>
>

### Nathan Dunlapin murhat

> The Game Theorists- YouTube-kanava lähetti 23. lokakuuta 2014 videon, jonka mukaan ensimmäisessä pelissä mainitut murhat viittaavat Nathan Dunlapin vuonna 1993 Chuck E. Cheese's- ravintolassa suorittamiin murhiin. Hänelle oltiin annettu potkut ja hän päätti kostaa ja meni piileskelemään iltaan saakka ravintolan sosiaalitiloihin, jonka jälkeen hän hyökkäsi aseen kanssa ja murhasi kolme työntekijää (Colleen O'Connor, Benjamin Grant, ja Sylvia Crowell) ja yömanagerin (Marge Kohlbergin) sekä haavoitti yhtä työntekijää (Bobby Stevensiä) revolverilla.
>
>

> Useat asiat yhdistävät tätä tapausta ja ensimmäistä FNaF- peliä.
>
>

#### *- Animatronicit*

> Vielä kiinnostavampia ovat yhtäläisyydet FNaF- pelin animatronicien ja uhrien välillä.
>
>

> Kun otetaan huomioon Supply Closet, se on vain merkityksettömältä vaikuttava tila, jonne vain Bonnie voi mennä ja siellä ei ole muita tavaroita kuin siivousvälineitä. Teorian mukaan tämä huone on viittaus Benjamin Grantiin, joka oli imuroimassa tullessaan murhatuksi.
>
>

> Sylvia Crowell oli kuollut lähimpänä sosiaalitiloja. Hän oli siivoamassa salaattipöytää, johon viittaa Chican "**LET'S EAT!!!**"- motto ja se, että Chica kulkee sosiaalitilojen kautta.
>
>

> Foxyn kerrotaan viittavaan Marge Kohlbergiin, joka oli aggressiivisempi persoona kuten Foxykin.
>
>

> Freddyn piiloutuminen sosiaalitiloihin viittaa itse Nathan Dunlapiin, joka piileskeli sosiaalitiloissa ennen hyökkäystään.
>
>

==== *- Lopputulos* ====

> Teorian lopputulos oli, että Mike Schmidt on murhaaja, joka aiheutti The Missing Children Incidentin ja että yöt ravintolassa ovat painajaisia, jotka kummittelevat häntä.
>
>

## Huhut

Nämä ovat fanien keksimiä huhuja, jotka ovat ajan myötä todistuneet vääriksi. Näitä ei voida hyväksyä kaanoniin, sillä ne ovat olleet yrityksiä todistaa jotakin, joka ei ole lainkaan totta tai ne keksittiin vain muiden fanien jymäyttämiseksi.

### 1/9/8/7 Custom Nightissa

> Suurin huhu tästä pelistä oli, että kun laittaa Custom Nightissa A.I.-asetukset seuraavassa järjestyksessä: 1/9/8/7, paljastuisi pelin salainen loppu. Monet ihmiset ajattelivat, että jos yön voittaisi noilla asetuksilla, he voisivat avata salaisen lopun, jossa Mike ei saa potkuja. Tämä huhu todistettiin vääräksi päivityksen 1.3 jälkeen, jolloin kun asetettiin A.I.- asetukset tuohon järjestykseen, Golden Freddy hyökkäsi pelaajan kimppuun heti yön alussa.
>
>

### 0/6/6/6 tai 6/6/6/6 Custom Nightissa

> Kerran oli huhu, jonka mukaan jos asettaa A.I.-asetukset Custom Nightissa seuraavassa järjestyksessä: 0/6/6/6 tai 6/6/6/6, keittiön kamera tulisi käyttöön. Tämä huhu ollaan todistettu vääräksi. Keittiöstä ei ole yhtään oikeaa kuvaa.
>
>

### Sparky the Dog

> Sparky the Dog oli fanien luoma hahmo, jonka väitettiin esiintyvän Takahuoneen kamerassa. Sen
>
>

> loivat Tumblr-käyttäjät kodiabear ja nyugen. Häntä kuvailtiin koiramaisena animatronicina, jonka toinen käsi on irronnut. Hänen sanottiin olevan "hyväluontoinen" ja että hän ei hyökkäisi pelaajan kimppuun lainkaan, että hän esiintyisi vain harvoin Takahuoneen ovenraossa. Hän on täysin fanien tekemä, eikä esiinny pelissä lainkaan, sillä hänelle ei ole tiedostoja pelissä. Ainoa kuva Sparkysta on kuvankäsittelyohjelmalla muokattu kuva Takahuoneen ovenraosta, jossa hän mukamas esiintyy. Kuvan tekijä on itsekin kertonut Sparkyn olevan väärennös, tässä viestissä.
>
>

### "Cupcake on kamera"

> On liikkeellä myös huhu, jonka mukaan Toimistossa oleva vuokaleivos, Cupcake, on kamera. Todiste tälle on se, että jokainen kamera toimistopöydällä näyttää kuvaavan jokaista Mike Schmidtiin kohdistuvaa hyökkäystä. Katso tämä gif. Mutta jos katsot tarkasti, voit huomata jokaisen kameran kuvaavan eri kulmasta. Jos Cupcake olisi oikeasti kamera, kuva näkyisi vain yhdestä kulmasta. Mutta ei näy. Oikeastaan, voit huomata, että kuvatut kulmat ovat täysin mahdottomia Cupcaken nähtäviksi.
>
>